BTS ค่าใช้จ่ายซื้อรถไฟฟ้าพุ่ง ฉุดงบ Q1/60 วูบ 26% มาที่ 404.59 ลบ.
BTS ค่าใช้จ่ายซื้อรถไฟฟ้าพุ่ง ฉุดงบ Q1/60 วูบ 26% มาที่ 404.59 ลบ.จากปีก่อนมีกำไร 548.05 ลบ. 
16 ส.ค. 2560

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS รายงานผลการดำเนินงานไตรมาส 1/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยบริษัทมีต้นทุนรวมและค่าใช้จ่ายในการขายและบริหารในไตรมาส 1 ปี 2560/61 จำนวน 2,333.2 ล้านบาท เพิ่มขึ้น 1,350.0 ล้านบาท หรือ 137.3% จากปีก่อน สาเหตุหลักมาจาก การเพิ่มขึ้นของต้นทุนการให้บริการรับเหมาติดตั้งและก่อสร้างและจัดหารถไฟฟ้าภายใต้สัญญาสัมปทาน จำนวน 1,110.2 ล้านบาท ส่วนใหญ่มาจากต้นทุนในการติดตั้งระบบไฟฟ้าและเครื่องกลและจัดหารถไฟฟ้าสำหรับโครงการรถไฟฟ้าส่วนต่อขยายสายสีเขียวเหนือและใต้
ขณะที่บริษัทมีต้นทุนและค่าใช้จ่ายในการบริการที่เพิ่มขึ้น จำนวน 149.4 ล้านบาท ส่วนใหญ่มาจากต้นทุนการดำเนินงานที่เพิ่มขึ้นของธุรกิจสื่อโฆษณา และการเพิ่มขึ้นของค่าใช้จ่ายในการขายและบริหาร จำนวน 92.3 ล้านบาท ส่วนใหญ่มาจากค่าใช้จ่ายที่เกี่ยวเนื่องกับการควบรวมกิจการอื่นภายใต้ธุรกิจสื่อโฆษณา